**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL MOKESČIO UŽ DIENOS SOCIALINĘ GLOBĄ ASMENS NAMUOSE SUMAŽINIMO**

2019 m. sausio 24 d. Nr. 34-1574

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 34 punktu, Lazdijų rajono savivaldybės tarybos 2018 m. vasario 20 d. sprendimu Nr. 5TS-1201 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389 „Dėl Lazdijų rajono savivaldybės socialinių paslaugų organizavimo ir mokėjimo už socialines paslaugas“, 50 punktu ir atsižvelgdama į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2018 m. lapkričio 29 d. įsakymu Nr. 10V-1085 „Dėl socialinių paslaugų skyrimo komisijos sudarymo“,2019-01-17 siūlymą (protokolas Nr. 1), Lazdijų rajono savivaldybės taryba nusprendžia:

1. Sumažinti mokestį už dienos socialinės globos asmens namuose paslaugas, kurias teikia viešoji įstaiga Lazdijų socialinių paslaugų centras, Danutei Vaitulionienei, gyv. Ilgio g. 6, Šadžiūnų k., Veisiejų sen., Lazdijų r. sav., iki 30 procentų jos gaunamų pajamų, kompensuojant viešajai įstaigai Lazdijų socialinių paslaugų centrui socialinių paslaugų teikimo kaštų dalį savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

2. Nustatyti, kad 1 punkte nurodytą mokestį viešajai įstaigai Lazdijų socialinių paslaugų centrui už teikiamas dienos socialinės globos asmens namuose paslaugas Danutė Vaitulionienė moka nuo 2019 m. vasario 1 d. iki sąlygų, turinčių įtakos mokesčio už dienos socialinės globos asmens namuose paslaugas dydžio perskaičiavimui, atsiradimo, bet ne ilgiau kaip iki 2019 m. gruodžio 31 d. (imtinai).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Kristina Vigraitienė

2019-01-21

### LAZDIJŲ RAJONO SAVIVALDYBĖS TARYBOS SPRENDIMO

**„DĖL MOKESČIO UŽ DIENOS SOCIALINĘ GLOBĄ ASMENS NAMUOSE SUMAŽINIMO“ PROJEKTO**

**AIŠKINAMASIS RAŠTAS**

2019 m. sausio 21 d.

Lazdijų rajono savivaldybės tarybos sprendimo projektas „Dėl mokesčio už dienos socialinę globą sumažinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583, 34 punktu, Lazdijų rajono savivaldybės tarybos 2018 m. vasario 20 d. sprendimu Nr. 5TS-1201 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389, 50 punktu ir atsižvelgiant į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2018 m. lapkričio 29 d. įsakymu Nr. 10V-1085 „Dėl socialinių paslaugų skyrimo komisijos sudarymo“, 2019-01-17 siūlymą (protokolas Nr. 1).

Šio projekto tikslas – sumažinti Danutei Vaitulionienei mokestį už dienos socialinės globos asmens namuose paslaugas, teikiamas viešojoje įstaigoje Lazdijų socialinių paslaugų centre.

Danutei Vaitulionienei, gim. 1939-01-10, nuo 2013-06-03 nustatytas nuolatinės slaugos poreikis. Ji gyvena su vyru Juozu Vaitulioniu, kuriam nuo 2018-03-19 nustatytas poreikis nuolatinei priežiūrai. Nuo 2018-12-31 Danutei Vaitulionienei viešoji įstaiga Lazdijų socialinių paslaugų centras teikia dienos socialinės globos asmens namuose paslaugas. Šios paslaugos šeimai yra priimtinos ir būtinos, kadangi abu asmenys yra neįgalus, dukra gyvena kitame mieste, neturi galimybės prižiūrėti savo sergančių tėvų. Įvertinus šeimos vidutines pajamas, tenkančias vienam asmeniui per mėnesį, nustatytas mokestis už socialinę globą yra 50 procentų per mėnesį Danutės Vaitulionienės gaunamų pajamų. Šis mokestis šeimai yra per didelė finansinė našta, kadangi Danutė Vaitulionienė turi sunkią negalią, jos poreikiai yra labai dideli. Danutė Vaitulionienė per mėnesį gauna 549,35 Eur: senatvės pensiją 264,35 Eur ir 285,00 Eur dydžio slaugos išlaidų tikslinę kompensaciją. Atsižvelgiant į šeimos gyvenimo sąlygas, neįgalaus asmens poreikius, siūloma mokestį už dienos socialinę globą asmens namuose sumažinti, nustatant mokesčio dydį 30 proc. per mėnesį gaunamų Danutės Vaitulionienės pajamų, nuo 2019 m. vasario 1 d. iki sąlygų, turinčių įtakos mokesčio už dienos socialinės globos asmens namuose paslaugas dydžio perskaičiavimui, atsiradimo, bet ne ilgiau kaip iki 2019 m. gruodžio 31 d. (imtinai). Kadangi Danutė Vaitulionienė turi sunkią negalią, tokiu atveju viešajai įstaigai Lazdijų socialinių paslaugų centrui socialinių paslaugų teikimo išlaidų dalis bus kompensuojama savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos skyriaus vyr. specialistė Kristina Vigraitienė.

Socialinės paramos skyriaus vyr. specialistė Kristina Vigraitienė